Kullan kuva
Tyttö lapsi toisten parvessa
 Vakain istuu, kaunis, kukkea.
 Opettaja häntä lähestyy,
 Neuvoo, syleilee,
 Sitten painaa lapsen otsahan
 Tuntehikkaan suudelman.

 Poijes kääntyy, salaa liinallaan
 Kävellessään pyyhkii kasvojaan,
 Hyräelee surulaulelmaa,
 Tyttöön katsahtaa,
 Tuolillensa istahtavi niin,
 Päänsä nojaa käsihin.

 Tuttu kuva pyrkii mullastaan
 Häiritsemään hänen rauhoaan;
 Vuosia jo vaikka maannut on,
 Nousee toisinaan;
 Nyt sen taasen kävi nostamas
 Tyttö seitsenvuotias.